รัฐบาลไทย-ข่าวทำเนียบรัฐบาล-ปลัด มท. ลงพื้นที่มอบนโยบายและติดตามการขับเคลื่อนงานหน่วยงานในสังกัดกระทรวงมหาดไทยในพื้นที่ จ.มหาสารคาม เน้นย้ำสิ่งที่ดีจะเกิดขึ้นได้ต้องมีผู้นำ คนมหาดไทยต้องมีใจเป็นนายกายเป็นบ่าว
วันศุกร์ที่ 14 กรกฎาคม 2566
14/07/2566
ปลัด มท. ลงพื้นที่มอบนโยบายและติดตามการขับเคลื่อนงานหน่วยงานในสังกัดกระทรวงมหาดไทยในพื้นที่ จ.มหาสารคาม เน้นย้ําสิ่งที่ดีจะเกิดขึ้นได้ต้องมีผู้นํา คนมหาดไทยต้องมีใจเป็นนายกายเป็นบ่าว
ปลัด มท. ลงพื้นที่มอบนโยบายและติดตามการขับเคลื่อนงานหน่วยงานในสังกัดกระทรวงมหาดไทยในพื้นที่จังหวัดมหาสารคาม เน้นย้ําสิ่งที่ดีจะเกิดขึ้นได้ต้องมีผู้นํา และคนมหาดไทยต้องมีใจเป็นนายกายเป็นบ่าว ลงพื้นที่เข้าไปนั่งอยู่ในหัวใจประชาชน
เมื่อวันที่ 13 ก.ค. 66 เวลา 15.30 น. ที่ห้องประชุมเทพาคาร 2 หอประชุมเทพาคาร วิทยาลัยเกษตรและเทคโนโลยีมหาสารคาม ต.เขวา อ.เมืองมหาสารคาม จ.มหาสารคาม นายสุทธิพงษ์ จุลเจริญ ปลัดกระทรวงมหาดไทย เป็นประธานการประชุมมอบนโยบายและติดตามการขับเคลื่อนงานหน่วยงานในสังกัดกระทรวงมหาดไทยในพื้นที่จังหวัดมหาสารคาม โดยมี นายแมนรัตน์ รัตนสุคนธ์ อธิบดีกรมการปกครอง นายอรรษิษฐ์ สัมพันธรัตน์ อธิบดีกรมการพัฒนาชุมชน นายขจร ศรีชวโนทัย อธิบดีกรมส่งเสริมการปกครองท้องถิ่น นางสาวชัชดาพร บุญพีระณัช รองอธิบดีกรมป้องกันและบรรเทาสาธารณภัย นายอิทธิพงศ์ ตันมณี หัวหน้าผู้ตรวจราชการกรมโยธาธิการและผังเมือง ร่วมมอบนโยบายและแลกเปลี่ยนแนวทางการดําเนินงาน โดยมี นายเกียรติศักดิ์ ตรงศิริ ผู้ว่าราชการจังหวัดมหาสารคาม นายธัญญวัฒน์ ชาญพินิจ รองผู้ว่าราชการจังหวัดมหาสารคาม นายผดุงศักดิ์ อิ่มเอิบ ปลัดจังหวัดมหาสารคาม นางสาวปราณี วงศ์บุตร หัวหน้าสํานักงานจังหวัดมหาสารคาม พร้อมด้วยหัวหน้าส่วนราชการ นายอําเภอ 13 อําเภอ หัวหน้าหน่วยงานรัฐวิสาหกิจ นายภาคิน ติระพงศ์ไพบูลย์ นายกเทศมนตรีเมืองมหาสารคาม ร่วมประชุม
นายสุทธิพงษ์ จุลเจริญ ปลัดกระทรวงมหาดไทย กล่าวว่า ในวันนี้ต้องขอชื่นชมความมุ่งมั่นตั้งใจของท่านผู้ว่าราชการจังหวัด ตลอดจนทีมงานของจังหวัดมหาสารคามทุกหน่วยงาน ที่ทําให้ได้เห็นเป็นที่ประจักษ์ว่า ทุกท่านได้ร่วมกันเป็นผู้ทําสิ่งที่ดี Change for Good ให้เกิดขึ้น ด้วยการรวมพลังของพี่น้องประชาชน และภาคีเครือข่าย ช่วยกันปลูกต้นยางนา รวมถึงพันธุ์ไม้ชนิดต่าง ๆ ซึ่งไม่ได้เป็นการทําเป็นครั้งแรก แต่เป็นการสะสมการทํามาอย่างต่อเนื่อง โดยขอให้ท่านผู้ว่าฯ ตลอดจนนายอําเภอและหัวหน้าส่วนราชการทุกท่านได้ขยายผลและติดตามให้กําลังใจพี่น้องทุกภาคส่วนอย่างต่อเนื่อง เพราะการปลูกต้นไม้สามารถทําได้ทุกวัน ทุกสัปดาห์ ทุกเดือน รวมทั้งเพิ่มเติมพันธุ์ไม้จําพวกปลูกครั้งเดียว แต่เราสามารถดูแลให้มีผลผลิตงอกงามต่อเนื่องได้ เช่น มะกรูด มะนาว มะพร้าว มะม่วง ทุเรียน จะบก และสมุนไพร พวกข่า ตะไคร้ กล้วย และขอให้ได้น้อมนําแนวพระราชดําริด้านการสร้างความมั่นคงด้านอาหารของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี "ทางนี้มีผล ผู้คนรักกัน" ขยายผลในพื้นที่สาธารณะทั้งหมด เพื่อทําให้ทุกพื้นที่เป็นพื้นที่แห่งความมั่นคงด้านอาหาร เป็นพื้นที่แห่งการเสริมสร้างคุณภาพชีวิตที่ดีอย่างยั่งยืนให้กับพี่น้องประชาชน
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า ในรอบปีที่ผ่านมากระทรวงมหาดไทยโดยกรมการปกครองได้พัฒนาหลักสูตรการเสริมสร้างสมรรถนะของข้าราชการฝ่ายปกครอง และข้าราชการกระทรวงมหาดไทยทุกสังกัด เพื่อปลุกใจ ปลุก passion "การบําบัดทุกข์ บํารุงสุข" ของคนปกครองและคนมหาดไทยให้สมกับการเป็น "ราชสีห์ผู้ภักดีต่อแผ่นดิน" เพราะกระทรวงมหาดไทยมีความตั้งใจที่จะเสริมสร้างความตระหนักรู้ว่าเราเป็น "ผู้นํา" ที่ต้องปลุกจิตวิญญาณความเป็นคนมหาดไทย ให้เป็นผู้มีจิตวิญญาณแห่งความรัก ความเมตตา ความห่วงใยพี่น้องประชาชน โดยมี "ใจ" ที่ต้องเป็นประธาน มี "ใจเป็นนายกายเป็นบ่าว" อันหมายถึงการที่มีความมุ่งมั่นตั้งใจจะสร้างสรรค์แต่สิ่งที่ดี สิ่งที่เป็นประโยชน์กับพี่น้องประชาชนตลอดเวลา โดยมีร่างกายเป็นบ่าวทําสิ่งที่ดีตามที่ใจคิด เราจึงต้องช่วยกันปลุกใจของพวกเรา โดยเฉพาะอย่างยิ่ง ท่านผู้ว่าราชการจังหวัด และท่านนายอําเภอ ซึ่งเป็นผู้นําหมายเลข 1 ของระดับพื้นที่ คือ เป็นนายกรัฐมนตรีของพื้นที่จังหวัด และเป็นนายกรัฐมนตรีของพื้นที่อําเภอ เมื่อเป็นผู้นําสูงสุดของพื้นที่ ก็จะต้องประพฤติปฏิบัติตน ทําให้คนในพื้นที่รักกันให้มากที่สุด ด้วยการหมั่นลงพื้นที่ไปทํางานให้มาก ลงพื้นที่ไปคลุกคลีตีโมงบ่อย ๆ ทํางานร่วมกับ 7 ภาคีเครือข่าย ดังพระโอวาทขององค์ปฐมเสนาบดีกระทรวงมหาดไทย คือ สมเด็จฯ กรมพระยาดํารงราชานุภาพ ที่ประทานว่า "การเป็นผู้นํานั้น ต้องให้รองเท้าขาดก่อนกางเกง คือ ต้องออกตรวจตราจนรองเท้าขาด ไม่ใช่นั่งเก้าอี้จนกางเกงขาด..." ทําให้พี่น้องประชาชนเห็นเราเป็นเหมือนญาติ ดังพุทธพจน์ "วิสฺสาสปรมา ญาติ" ที่แปลว่า ความคุ้นเคยเป็นญาติอย่างยิ่ง แต่ทั้งนี้ ทุกเรื่องจะดีได้ ต้องมี "ผู้นําที่เข้มแข็ง" และเป็นผู้นําที่น้อมนําหลักการทรงงานเพื่อให้เกิดความยั่งยืนของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงใช้ปฏิบัติพระราชกรณียกิจผ่านโครงการพระราชดําริ 4,741 โครงการ คือ ร่วมคิด ร่วมพูดคุย ร่วมเสนอแนะหาแนวทาง ร่วมกันลงมือทํา ร่วมกันแก้ปัญหา เพื่อก่อให้เกิดการร่วมรับประโยชน์พร้อมกับทุกคน ไม่ว่าพี่น้องประชาชนคนใดประสบปัญหาความลําบากส่วนไหน เราจะได้ช่วยกัน เหมือนกับการร่วมกันปลูกต้นไม้ตลอดหลายปีนี้ก็ช่วยทําให้พื้นที่เป็นป่าชุมชนที่ร่มเย็น หรือหากบ้านไหนที่มีปัญหายาเสพติด เมื่อเกิดการมีส่วนร่วมของทุกภาคีเครือข่าย ปัญหาก็จะหมดไป
"พวกเราในฐานะผู้นํา นอกจาก "ต้องทําก่อน" แล้ว ยังต้องเป็นผู้นําขับเคลื่อนงานของทุกกระทรวง เพราะเราเป็นทีมเดียวกับพี่น้องข้าราชการทุกกระทรวง ทบวง กรม เนื่องจากงานของทุกกระทรวง ทบวง กรม ก็เป็นงาน "บําบัดทุกข์ บํารุงสุข" ทั้งสิ้น สอดคล้องกับกระทรวงมหาดไทย อันมีจุดหมายปลายทาง คือ การพัฒนาคุณภาพชีวิตประชาชนให้ดีอย่างยั่งยืน ซึ่งการทํางานทุกอย่างจะทําให้เกิดความยั่งยืนได้ คนมหาดไทยต้องนําแนวทางการทํางานแบบ RER อันได้แก่ งานประจําตามอํานาจหน้าที่ (Routine Job) ต้องทําให้ดี มีการหมั่นซักซ้อมทําความเข้าใจ หมั่นลงพื้นที่ติดตาม ประเมิน เยี่ยมเยียนข้าราชการในสังกัด ให้เกิดการก่องาน ริเริ่มงานที่มีความคิดสร้างสรรค์ให้เต็มที่ อีกทั้งต้องมีงานพิเศษเพิ่มเติม (Extra Job) ที่แม้ว่าจะไม่ใช่งานตามอํานาจหน้าที่ความรับผิดชอบของตําแหน่งตนเอง แต่หากเป็นงานที่ล้วนแล้วแต่สะท้อนถึงการพัฒนาคุณภาพชีวิตที่ดี การบําบัดทุกข์บํารุงสุขให้กับพี่น้องประชาชน ก็จะต้องเข้าไปมีส่วนร่วมอย่างเต็มกําลังความสามารถ และสิ่งสําคัญประการสุดท้าย คือ ต้องมีการสื่อสารกับผู้อื่น (Report) ทั้งการสื่อสารในลักษณะรายงานการดําเนินงาน รายงานความต่อเนื่องของงาน ทั้งต่อผู้บังคับบัญชาและเพื่อนร่วมงานแล้ว ก็จะต้องรายงานผลด้านการสร้างการรับรู้ให้กับสังคม ประชาสัมพันธ์การขับเคลื่อนงานให้กับพี่น้องประชาชนได้รับรู้รับทราบ ซึ่งจะเป็นกระบวนการที่ทําให้เกิดพลังการมีส่วนร่วมของภาคีเครือข่าย มุ่งมั่นทําสิ่งที่ดีให้มีประโยชน์กับพื้นที่ และท้ายที่สุดก็จะส่งผลให้เกิดการรับประโยชน์ร่วมกันของทุกภาคส่วน" นายสุทธิพงษ์ฯ กล่าวเพิ่มเติม
จากนั้น ในที่ประชุม อธิบดีกรมการปกครอง อธิบดีกรมส่งเสริมการปกครองท้องถิ่น อธิบดีกรมการพัฒนาชุมชน และคณะผู้บริหารกรมในสังกัดกระทรวงมหาดไทย ได้ร่วมแลกเปลี่ยนแนวทางการดําเนินงานตามนโยบายกระทรวงมหาดไทย เช่น การขับเคลื่อนโครงการอําเภอบําบัดทุกข์ บํารุงสุขแบบบูรณาการอย่างยั่งยืน การขับเคลื่อนโครงการหนึ่งตําบล หนึ่งหมู่บ้านยั่งยืน การบริการจัดการและการสํารวจข้อมูลจากฐานข้อมูลปัญหาความเดือดร้อนของประชาชนในหมู่บ้านในระบบ ThaiQM การขับเคลื่อนถังขยะเปียกลดโลกร้อน การส่งเสริมบทบาทอาสาสมัครท้องถิ่นรักษ์โลก (อถล.) การบริหารจัดการขยะ การบริหารจัดการน้ําหมู่บ้าน/ชุมชนแบบบูรณาการอย่างยั่งยืน (Geo - Social Map) การบริหารจัดการสถานการณ์สาธารณภัยในช่วงฤดูฝน เป็นต้น ซึ่งนายอําเภอเมืองมหาสารคามได้นําเสนอเรื่องพื้นที่ที่ประสบปัญหาน้ําท่วมซ้ําซาก โดยปลัดกระทรวงมหาดไทย ได้เน้นย้ําว่า การแก้ไขปัญหาพื้นที่น้ําท่วมซ้ําซาก อย่ารอให้น้ําท่วม เราต้องบูรณาการกันในการป้องกันไม่ให้เกิดน้ําท่วมซ้ําซากอีก จึงขอให้ทางจังหวัดมหาสารคามได้ร่วมกับกรมส่งเสริมการปกครองท้องถิ่น กรมการพัฒนาชุมชน กรมโยธาธิการและผังเมือง และกรมป้องกันและบรรเทาสาธารณภัย แก้ไขปัญหาโดยใช้งบประมาณตามอํานาจหน้าที่เพื่อป้องกันให้พร้อมรับสถานการณ์ในเบื้องต้น และในเชิงความยั่งยืน ขอให้ใช้โครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่โคก หนอง นา และการบริหารจัดการน้ําหมู่บ้าน/ชุมชน แบบบูรณาการอย่างยั่งยืน (Geo - Social Map) มาประยุกต์ใช้ในการแก้ไขปัญหา เพื่อให้เกิดประโยชน์ทั้งในมิติการป้องกันและประโยชน์ที่พี่น้องประชาชนจะได้รับในระยะยาว
"ประเทศชาติจะมั่นคง ประชาชนจะมีความสุข ด้วยการใช้ชีวิตตามหลักการพึ่งพาตนเอง อันจะยังผลทําให้พี่น้องประชาชนมีคุณภาพชีวิตที่ดีอย่างยั่งยืนได้นั้น "สถาบันนักปกครองต้องมั่นคง" ซึ่งสถาบันนักปกครองจะมั่นคงได้ พวกเราชาวกระทรวงมหาดไทย ชาวปกครองทุกคน จะต้องมีใจที่รุกรบ มี passion แห่งการเป็นผู้เสียสละ ทํางานอย่างไม่คํานึงถึงเงื่อนไขของเวลา เพราะทุกเวลา 24 ชั่วโมงนั้นเป็นเวลาที่เราสามารถอุทิศตนเพื่อราชการ อุทิศการทํางานเพื่อประชาชน และความมุ่งมั่นตั้งใจเช่นนี้ จะทําให้เกิดความรัก ความศรัทธา ความยกย่องชมเชย และความเชื่อถือ จากพี่น้องประชาชน และจะทําให้กระทรวงมหาดไทย กรมการปกครอง ตลอดจนทุกกรม เป็นที่ไว้วางใจและเป็นที่ศรัทธาของพี่น้องประชาชนคนไทยตลอดไป" นายสุทธิพงษ์ฯ กล่าวในช่วงท้าย